Төсөл

**МОНГОЛ УЛСЫН ХУУЛЬ**

2019 оны \_\_ дугаар Улаанбаатар

сарын \_\_\_-ны өдөр хот

**УСНЫ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Усны тухай хуульд дор дурдсан агуулгатай зүйл, хэсэг, заалт нэмсүгэй:

**1/91 дүгээр зүйл:**

**“91 дүгээр зүйл. Усны үндэсний зөвлөл**

91.1.Усны аюулгүй байдлыг хангахад чиглэсэн бодлогын зөвлөмж өгөх, мэдээлэл харилцан солилцох үүрэг бүхий усны үндэсний зөвлөл байна.

91.2.Усны үндэсний зөвлөлийн дарга нь Монгол Улсын Ерөнхий Сайд, зөвлөлийн нарийн бичгийн дарга нь усны асуудал эрхэлсэн Засгийн газрын гишүүн байна.

91.3.Зөвлөл нь орон тооны бус байх бөгөөд зөвлөлийн бүрэлдэхүүн, ажиллах журмыг Үндэсний аюулгүй байдлын зөвлөлтэй зөвшилцөж Монгол Улсын Ерөнхий Сайд батална.”

**2/16 дугаар зүйл:**

**“16 дугаар зүйл.Усны асуудал эрхэлсэн төрийн захиргааны**

**байгууллагын бүрэн эрх**

16.1.Байгаль орчны асуудал эрхэлсэн Засгийн газрын гишүүний эрхлэх асуудлын хүрээнд усны асуудал эрхэлсэн төрийн захиргааны байгууллага ажиллана.

16.2.Усны асуудал эрхэлсэн төрийн захиргааны байгууллага нь ус ашиглагч, хэрэглэгч, хангагч байгууллагуудыг усны талаарх мэргэжил арга зүйн нэгдсэн удирдлагаар хангана.

16.3.Усны асуудал эрхэлсэн төрийн захиргааны байгууллага нь аймаг, нийслэлийн байгаль орчны алба, хөдөө аж ахуйн мэргэжилтэн болон сум, дүүргийн байгаль орчны хяналтын улсын байцаагч, байгаль хамгаалагчийг усны талаарх мэргэжил, арга зүйн удирдлагаар хангана.

16.4.Усны асуудал эрхэлсэн төрийн захиргааны байгууллага нь усны асуудлаар дараах бүрэн эрхийг хэрэгжүүлнэ:

16.4.2.усны хайгуул, зураг төсөл, судалгааны төлөвлөгөө боловсруулах, хэрэгжүүлэх, хайгуул, судалгааны ажлын явцад хяналт тавих;

16.4.3.усны ашиглах боломжит нөөцийн хэмжээг сав газрын хэмжээнд ашиглалтын зориулалт бүрээр тогтоон боловсруулж мөрдүүлэх, хяналт тавих;

16.4.4.энэ хуулийн 4.9-д заасан ашиглах боломжит нөөцийн дээд хязгаарыг тогтоох санал боловсруулах, мөрдүүлэх, хяналт тавих;

16.4.5.улсын усны мэдээллийн санг бүрдүүлж хөтлөх, усны төлөв байдалтай холбогдолтой мэдээллээр иргэн, хуулийн этгээдийг хангах;

16.4.6.улсын усны тоо бүртгэл, статистикийн мэдээллийг нэгтгэн боловсруулах, усны нөөц, ус ашиглалтын тайланг улсын хэмжээнд нэгтгэн гаргах;

16.4.7.усны экологи-эдийн засгийн үнэлгээг үндэслэн тооцох аргачлалын дагуу усны нөөцөд учирсан хохирлыг тооцох;

16.4.8.ус хэмнэх, хаягдал усыг цэвэрлэх, дахин ашиглах техникийн нөхцөл, стандартыг дэвшилтэт технологи, шинжлэх ухааны ололтод тулгуурлан боловсруулж, хэрэгжилтэд хяналт тавих;

16.4.9.энэ хуулийн 28.4-т заасны дагуу гаргасан ус ашиглах дүгнэлт, 28.6-д заасан ус ашиглах зөвшөөрөл, 28.11-д заасан гэрээнд хяналт тавих;

16.4.10.голын голдирлыг өөрчлөх, урсацад тохируулга хийх, шилжүүлэн ашиглах, усны барилга байгууламж барих, усны сан бүхий газрын ашиглалтын төсөлд дүгнэлт гаргах;

16.4.11.стратегийн томоохон орд газруудад цооног өрөмдөх, ус ашиглах судалгаа хийхэд дүгнэлт гаргах;

16.4.12.ган, цөлжилт, хуурайшилтын үед усны нөөц хомсдох, бохирдсон тохиолдолд тухайн сав газарт ус ашиглагчийн ашиглах усыг хуваарилах, хязгаарлах, ус, түүний орчныг нөхөн сэргээх зорилгоор ус ашиглахыг тодорхой хугацаагаар түр хориглох;

16.4.13.бэлчээрийн усжуулалт, услалтын систем барих ажлын хайгуул, судалгаа, зураг төсөлд дүгнэлт гаргах;

16.4.14.бэлчээрийг усжуулах зориулалтаар инженерийн хийцтэй худаг байгуулах, уст цэг тогтоох хайгуулын ажлыг улсын төсвийн хөрөнгөөр гүйцэтгэх төлөвлөгөө боловсруулах;

“16.4.15. хуульд заасан бусад бүрэн эрх.”

**2 дугаар зүйл**.Усны тухай хуулийн 17 дугаар зүйлийн 17.1.6 дахь заалтын “цооног өрөмдөх, гэсний дараа “худаг гаргах,” гэж, “мэдээллийн санд оруулж бүртгэх;” гэсний өмнө “улсын нөөцөд бүртгэгдсэн рашааныг эмчилгээ-сувилгаа, үйлдвэрлэл, үйлчилгээний зориулалтаар ашиглах талаар дүгнэлт гаргах” гэж тус тус нэмсүгэй.

**3 дугаар зүйл**.Усны тухай хуулийн 4 дүгээр зүйлийн 4.7, 6 дугаар зүйлийн 6.1, 7 дугаар зүйлийн 7.4, 7.5, 17 дугаар зүйлийн 17.1.4, 18 дугаар зүйлийн 18.1.2, 18.1.5, 24 дүгээр зүйлийн 24.2, 28 дугаар зүйлийн 28.4, 28.7, 28.15 дахь хэсгийн “байгаль орчны асуудал эрхэлсэн төрийн захиргааны байгууллага” гэснийг “усны асуудал эрхэлсэн төрийн захиргааны байгууллага” гэж тус тус өөрчилсүгэй.

**4 дүгээр зүйл.**Усны тухай хуулийн 10 дугаар зүйлийн 10.1.1 дэх заалтын “нэгтгэн боловсруулж,” гэснийг хассугай.

**5 дугаар зүйл.**Усны тухай хуулийн 9 дүгээр зүйлийн 9.1.5, 10 дугаар зүйлийн 10.1.14-10.1.24, 10.1.26, 10.1.27 дахь заалтыг тус тус хүчингүй болсонд тооцсугай.

Гарын үсэг

**Төсөл**

**МОНГОЛ УЛСЫН ИХ ХУРЛЫН ТОГТООЛ**

2019 оны ....дугаар Улаанбаатар

сарын…-ны өдөр хот

Дугаар

**ТОГТООЛЫН ХАВСРАЛТАД НЭМЭЛТ**

**ОРУУЛАХ ТУХАЙ**

Монгол Улсын Засгийн газрын тухай хуулийн 12 дугаар зүйлийн 1 дэх хэсгийг үндэслэн Монгол Улсын Их Хурлаас ТОГТООХ нь:

1.“Төрийн захиргааны байгууллагын тогтолцоо, бүтцийн ерөнхий бүдүүвчийг шинэчлэн батлах тухай” Монгол Улсын Их Хурлын 2016 оны 07 дугаар сарын 21-ний өдрийн 12 дугаар тогтоолын хавсралтаар баталсан “Төрийн захиргааны байгууллагын тогтолцоо, бүтцийн ерөнхий бүдүүвч”-ийн Байгаль орчин, аялал жуулчлалын сайдын эрхлэх асуудлын хүрээний “Засгийн газрын хэрэгжүүлэгч агентлаг” гэсэн хэсэгт “3.Усны газар” гэж нэмсүгэй.

2.Энэ тогтоолыг 20… оны ..... дугаар сарын.....-ний өдрөөс эхлэн дагаж мөрдсүгэй.

Гарын үсэг